**Nyilatkozat**

**a 25 év alatti fiatalok kedvezményének részben vagy egészben történő érvényesítésének mellőzéséről**

**(Kérjük, kitöltés előtt olvassa el a nyilatkozathoz tartozó tájékoztatót!)**

A nyilatkozat benyújtásának éve: ⎕⎕⎕⎕

A nyilatkozatot adó magánszemély

neve: …………………………………………………….

adóazonosító jele: ⎕⎕⎕⎕⎕⎕⎕⎕⎕⎕

1. Az adóelőleg megállapítása során kérem
	1. a 25 év alatti fiatalok kedvezménye érvényesítésének mellőzését. ⎕
	2. ……………. forintot meghaladó összegre a kedvezmény érvényesítésének mellőzését. ⎕

Kelt:…………………………………………….

 ………..…………………………

 A magánszemély aláírása

2. A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

Az adóelőleget megállapító munkáltató megnevezése: …..……………………………………

Az adóelőleget megállapító munkáltató adószáma: ⎕⎕⎕⎕⎕⎕⎕⎕—⎕—⎕⎕

Kelt:……………………………………

 ……………………………………………

 Cégszerű aláírás

**Tájékoztató**

**a 25 év alatti fiatalok kedvezményének részben vagy egészben történő mellőzéséről szóló nyilatkozathoz**

**Tudnivalók a nyilatkozathoz**

Ha Ön jogosult a 25 év alatti fiatalok kedvezményére, **akkor azt a munkáltatója, kifizetője mindaddig automatikusan figyelembe veszi, amíg nem nyilatkozik annak részben vagy egészben történő mellőzéséről.** Nyilatkozni akkor kell, ha döntése szerint nem kéri a kedvezmény figyelembevételét, vagy csak a kedvezmény egy részének a figyelembevételét kéri az adóelőleg megállapításakor.

**Kinek kell átadni ezt a nyilatkozatot?**

**Ahhoz, hogy a kedvezmény érvényesítését munkáltatója, kifizetője részben vagy egészben mellőzze, ezt a nyilatkozatot két példányban kell átadni neki.** A nyilatkozat egyik példányát a munkáltatónak (kifizetőnek), másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtásának évét követő 5. év végéig megőriznie.

*Ha Ön nem tesz nyilatkozatot az érvényesítés teljes vagy részleges mellőzéséről, és ezért az adóbevallásában 10 ezer forintot meghaladó befizetési kötelezettsége keletkezik, akkor ennek 12 százalékát különbözeti-bírságként kell megfizetnie az adóhátralékával együtt.*

**Kinek jár a kedvezmény?**

A kedvezmény igénybevételére a 25. életévét be nem töltött fiatal jogosult.

**Mennyi kedvezmény jár?**

A 25 év alatti fiatalok kedvezménye a 25 életévét be nem töltött fiatal összevont adóalapjába tartozó egyes jövedelmeit csökkenti. 2025-ben a kedvezmény összege jogosultsági hónaponként 656 785 forint, ami 98 518 forint adómegtakarítást jelent.

**Milyen jövedelmet érint?**

A kedvezménnyel csökkenthető például a bérjövedelem, a megbízási díj, az őstermelői jövedelem, az egyéni vállalkozó átalányban megállapított jövedelme, vagy vállalkozói kivétje.

**Adatváltozáskor mit kell tenni?**

Ha a nyilatkozatban közölt adatok változnak, **Ön köteles haladéktalanul új nyilatkozatot tenni**, vagy a korábbi nyilatkozatot visszavonni.

**Külföldi magánszemély milyen feltételek mellett érvényesítheti a kedvezményt?**

Ha Ön külföldi magánszemély, akkor 2025-től a 25 év alatti fiatalok kedvezményt akkor veheti igénybe, ha EGT-állam vagy Magyarországgal határos, nem EGT-állam (Ukrajna, Szerbia) állampolgára és az alábbi feltételeknek megfelel.

Önnek csak akkor jár a 25 év alatti fiatalok kedvezménye, ha azonos vagy hasonló **kedvezményt** ugyanarra az időszakra **másik államban** **nem vett és nem is vesz igénybe**.

A külföldi adóügyi illetőségű magánszemély a kedvezményt Magyarországon csak akkor érvényesítheti, ha az adóévben megszerzett összes jövedelmének – ideértve a Magyarországon nem adóztatható jövedelmet is – **75 százaléka Magyarországon adózik.**

**Ha Ön külföldi adóügyi illetőségű, a „Kiegészítő nyilatkozat a külföldi adóügyi illetőségű magánszemélyek adóalap-kedvezményének érvényesítéséhez” nyilatkozatát ki kell töltenie és a munkáltató, kifizető részére átadnia a kedvezményének igénybevételéhez. Adóazonosító jelét ebben az esetben is meg kell adni.**

**Példák**

A 25 év alatti fiatalnak két munkáltatója van. Az egyik helyen havi 500 ezer forint a jövedelme, a másik munkaviszonyában havi 200 ezer forintot keres. Jövedelmeinek összege külön-külön nem haladja a meg az adómentes összeghatárt, de együtt igen (700 000>  656 785 ). A fiatalnak adóelőleg-nyilatkozatot kell adnia mindkét munkáltatójának, hogy az igénybe vett kedvezmény együttesen ne haladja meg a kedvezmény maximum összegét, de eldöntheti, hogy melyik jövedelméből mennyi kedvezményt szeretne igénybe venni.

Például így is kérheti a kedvezmény figyelembevételét:

|  |  |  |  |
| --- | --- | --- | --- |
|  | I. eset | II. eset | III. eset |
| első munkáltató | 500 000 |  456 785 |   450 000 |
| második munkáltató | 156 785  | 200 000 |   206 785 |

Azért kell mindkét munkáltatónak nyilatkozatot adni, mert ha munkabérén felül többletjövedelmet, például jutalmat kap, akkor a nyilatkozat nélkül a munkáltató arra is érvényesíti a kedvezményt.

Például a II. esetben, ha a második munkáltató 100 ezer forint jutalmat fizet a fiatalnak, és nem kapott arról nyilatkozatot, hogy 200 ezer forint felett ne vegye a figyelembe a kedvezményt, akkor azt a jutalomra is figyelembe veszi, ami jogosulatlan igénybevételt jelent.

Ha a fiatal csak az egyik munkáltatójának nyilatkozik arról, hogy a **kedvezmény mellőzését kéri,** akkor a másik munkáltatónak már nem kell nyilatkozatot adnia, hiszen az csak a kedvezmény mértékéig érvényesíti azt.

Ha a kedvezményt az adóelőleg megállapításakor nem veszik figyelembe, akkor azt a bevallásában utólag érvényesítheti, ha van olyan jövedelme, ami a kedvezmény alapját képezi.

A kedvezményről bővebb tájékoztatást olvashat a NAV honlapján (www.nav.gov.hu) az „Szja adóalap-kedvezmények” című 73. számú információs füzetben.